नई दिल्ली. वनडे टीम के कैप्टन महेन्द्र सिंह धोनी और दिल्ली टीम के कैप्टन गौतम गंभीर के बीच दूरियां बनी हुई हैं। सोशल मीडिया पर वायरल हुआ एक वीडियो बता रहा है कि विजय हजारे ट्रॉफी के एक मैच के बाद गंभीर ने धोनी से हाथ नहीं मिलाया था। बता दें कि गंभीर का सिलेक्शन ऑस्ट्रेलिया के खिलाफ चुनी गई टीम में नहीं हुआ है।
कब का है यह वीडियो?
- वीडियो 23 दिसंबर को विजय हजारे ट्रॉफी में दिल्ली-झारखंड मैच के बाद का है।
- दिल्ली ने झारखंड को 99 रन से हराया था।
- धोनी ने नॉट आउट 70 रन बनाए थे, जबकि गंभीर 20 रन पर ही रन आउट हो गए थे।
- जीत के बाद दोनों टीमों के खिलाड़ियों ने स्पोर्ट्समैन स्पिरिट दिखाते हुए एक-दूसरे से हाथ मिलाया।
- वीडियो में साफ है कि दिल्ली के कैप्टन गौतम गंभीर ने धोनी को पूरी तरह नजरअंदाज कर दिया।
- मैदान पर मौजूद धोनी उम्मीद कर रहे थे कि गंभीर उनसे भी हाथ मिलाएंगे।
- इशांत शर्मा से हाथ मिलाने के बाद धोनी के सामने की तरफ से गंभीर आ रहे थे।
- लेकिन गंभीर ने उनकी तरफ नहीं देखा।
- उम्मीद के साथ धोनी ने एक बार फिर पीछे मुड़कर देखा कि गंभीर शायद खड़े हों लेकिन ऐसा नहीं हुआ।
- गंभीर आगे टीम के बाकी खिलाड़ियों को मोटिवेट करते निकल गए।
- गंभीर अक्टूबर में मनोज तिवारी से मैदान पर ही भिड़ने के चलते भी विवादों में आए थे।
फाइनल आज
- दिल्ली आैर गुजरात के बीच सोमवार को वनडे विजय हजारे ट्रॉफी का फाइनल खेला जाएगा।
- दिल्ली ने सेमीफाइनल में हिमाचल को छह विकेट से आैर गुजरात ने तमिलनाडु को 31 रन से हराया था।
- गुजरात चार सालों में पहला विजय हजारे ट्रॉफी फाइनल खेल रहा है।
- दिल्ली की टीम 2012-13 के बाद पहला फाइनल खेलेगी।
गंभीर की नहीं हो रही टीम में वापसी
- कभी टीम इंडिया के ओपनर रहे गौतम गंभीर ढाई साल से टीम से बाहर हैं।
- इस दौरान घरेलू टूर्नामेंट में उनकी परफॉर्मेंस अच्छी नहीं रही है।
- अक्टूबर में वीरेंद्र सहवाग के रिटायरमेंट लेने से उन पर भी इसका दबाव बढ़ गया है।
अागे की स्लाइड्स में देखें वीडियो और पढ़ें : जब ग्राउंड पर मनोज तिवारी से भिड़े गंभीर, बोले-तुझे मारूंगा, अंपायर को दिया धक्का...
hin_Deva hin_Deva awa_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva awa_Deva awa_Deva awa_Deva bho_Deva hin_Deva hin_Deva awa_Deva awa_Deva hin_Deva